
INAUGURALIS 


CAELI  EFFECTU 


IN 


GENUS  HUMANUM. 


AUCTORE  NICOLAO  C°  PITTA. 


PROCEMIUM, 

Caelum  in  genus  humanum  varias  magnas 


que  mutationes  inducere  usu  quotidiano  do- 

i» 

cemur ;  priusquam  vero  effectus  ejus  caete- 
rarumque  rerum  externarum  in  formam  co¬ 
loremque  hominis  investigemus,  animum 
paulisper  ei  conditioni  materiae  fortasse 
qua  omnigenas  formas  et  colores  assumere 
potest,  attendere  haud  absurdum  est. 


o 


PROOEMIUM. 


Res  easdem  cuique  apparere  ibidem  obser* 
vatum  est,  quod  nobis  aliquid  praeter  sen- 
sum  existere  ostendit,  basin  nempe  omnium 
sensuum  vulgo  materiam  nominatam.  Inter 
particulas  materiae  ac  inter  res  ipsas  quidem 
spatium  est,  sine  quo  nec  motus  ullus  fieri, 
nec  operatio  externa  geri  potuisset  *,  prae¬ 
terea,  ubicunque  materia  abest,  ibi  adest 
spatium. 

N 

/  ^ 

Materia  insuper  in  forma  sua  simpli¬ 
cissima,  veri  simillimum  est,  sphaeram  per- 

4* 

fectam  constituit ;  ita  particulae  ejus  quo¬ 
que  sphaeroides  ipsae  existunt.  Materia 
hoc  modo,  ut  classis,  considerata  ordines 
duos  format;  unum,  videlicet,  qui  particu¬ 
las  sive  sphaeras  magnitudine  haud  ita  par- 
va ;  alterum,  qui  particulas  sphaeroides  quo- 

PROCEMIUM. 

que,  sed  ita  minutissimas  quidem,  ut  puncta 
haud  inepte  denominatae  sint,  comprehen¬ 
dit.  Duo  equidem  ordines  existere  viden¬ 
tur  ;  quia  in  una  parte,  sine  discrimine  cor¬ 
pora  singula  non  designari  potuissent  j  et  in 
altera,  nihil  opus  est  pluribus  ordinibus,  ut 
ab  his  omne  discrimen  oriri  potest. 

Materia  igitur  ad  mutationes  varias  sub¬ 
eundas  aptissima  esse  videtur.  Differen¬ 
tia  enim  fortasse  magnitudinis  primarum  ori¬ 
untur  substantiae  simplices,  oxygenium  ni¬ 
mirum,  et  hydrogenium,  quae  varie  disposita 
et  conjuncta  res  magis  complicatas  consti- 
tuere  possunt.  Ut  ipse  quoque  contactus, 
aut  etiam  separatio  corpusculorum  sive  ato¬ 
morum  in  corporibus  sive  simplicibus  sive 
complicatis,  veri  est  simile,  rem  solidam, 

liquidam,  aut  fluidam  efficiat ;  si  particulae 
igitur  sese  contingunt,  simul  moventur,  so- 
lidamque  rem  formant ;  sm  autem  vix,  aliae 
in  alias  illabentes  liquidam  ;  si  longius  sepa» 
ratae  libere  fluctuant,  fluidamque  aeri  simi- 
lem  constituunt. 

Notionem  tamen  accuratiorem  facilita¬ 
tis,  qua  materia  formas  atque  colores  omni¬ 
genos  sibi  sumit,  habere  non  possumus,  ni 
fallimur,  quam  allegoria  illa  pulcherrima 
sacrorum  inter  Graecos  contemplanda.  Hae 
religione  Proteus,  Deus  mutabilis,  ut  bene 
cognitum  est,  vmv  capacem  omnium, 

formarum  repraesentabat :  et  filia  ejus  Eido* 
thea,  Dea  nempe  formationis,  (cujus  nomen 
ab  e/W  SW,  aut  secundum  E-ustathium  ab 
e/V  zffos  3 -ee/r,  derivatum)  cum  patrem  quam 


PROCEMIUM, 


dam  ob  causam  quaereret,  eum  invenit  ; 
inde  nobis  indicatum  est,  materiam  primam 
sive  simplicem,  tt^uthv  Z\w  scilicet,  ut  Proteus 
filia  sua  Eidothea,  ad  sensus  nostros  forma, 
prole  sua  sive  qualitate,  manifestam  fieri. 

Artificio  tamen  mirando  materia  res  alias 
in  alias  dissimiles  vertitur :  hinc  montem 
metallis  uberem  aer  et  aquae  pluviales  sen¬ 
sim  corrumpunt,  frustaque  minuta,  quae  in 
pulverem  cadunt,  spoliant,  atque  in  campum 
rapiunt;  ibique  spolia  montis  herbis,  fruti¬ 
cetis,  ac  arboribus,  nutrimentum  suppedi¬ 
tant.  Herbae  iterum  cibos  animalibus  prae¬ 
bent;  animalia  corpora  invicem  metallum, 
scilicet  ferrum,  sanguine  mistum  generant, 
ut  analysis  facile  ostendit.  Unde  veri  similli¬ 
mum  est  materiam  metallicam  in  vegetabilem. 

et  hanc  invicem  in  animalem,  et  hanc  in  sua 
vice  iterum  in  metallicam  posse  converti. 
Si  haec  vera  sint,  minime  vero  mirandum 
est,  cur  vicissitudines  lucis  atque  caloris  in 
cingulis  orbis  diversis  cum  causis  loco  et 
caelo  peculiaribus,  colorem  fonnamque  cor¬ 
poris  humani,  ut  in  paginis  sequentibus  ap¬ 
parebit,  variari  et  quodammodo  mutari  ple« 
rumque  redderent. 


A 


I 


/ 

DE 

CAELI  EFFECTU,  §c. 


Caeli  effectum  maxime  valere  in  genus 

humanum,  ex  mutationibus  quae  animalibus 

«  * .  ~ 

inferioribus  indies  accidunt,  argumenta  haud 

pauca,  causa  probandi,  per  analogiam  pro» 

\ 

ferri  possunt.  Blumenbachius  igitur  in  libro* 
eximio,  de  differentia  primum  inter  homi¬ 
nem  et  animalia  ;  deinde  de  causis  et  modis, 
quibus  variae  species  eorum  plerumque  de- 


*  De  generis  humani  varietate  nativa. 

generes  fiunt,  sermonem  habet.  Exempla 
autem  hujusmodi  satis  numerosa  atque  ma- 

i 

nifesta,  historia  hominis  ipsius  praebet,  ad 
ea  igitur  animum  praecipue  attendemus, 

i 

Quaeque  generis  humani  varietas,  quae 
constans,  propriaque  sibi  facta  est,  tardis¬ 
sime  et  quasi  sensim  constituitur.  Subito 
graviterque  mutari  parum  hominis  naturae 
fragili  et  caducae  convenit ;  eo  enim  tenera 
ejus  structura  prius  resolvi  laedique  quam 

l  Y 

mutari  possit.  Mutationes  vero,  quarum 
effectus  cum  corpore  pariter  crescunt,  et 
notas  singulis  gentibus  praecipuas  consti* 
tuunt,  geruntur,  et  non  nisi  post  secula 
complura,  cum  causae  earum  corpori  inno¬ 
cuae  factae  sint,  perficiuntur. 


DE  CAELI  EFFECTU. 


9 


Causae  igitur  initio  exiguissimae  semper 
continuae  per  secula  quaedam  sine  dubio 
discrimina  magna  atque  conspicua  inter  gen¬ 
tes  ac  nationes  inferent.  Cum  homines  or¬ 
bem  terrarum  ab  utroque  polo  ad  cingulum 
medium  usque  habitantes  oculis  contempla¬ 
mur,  colores  vultusque  eorum  tanto  mutatos, 
qtianto  cingula,  quae  habitant,  videmus. 
Qui  cingulo  septentrionali  insistunt,  his  vul¬ 
tus  pulcher  rubore  floret ;  his  proximi  minus 
rubentes,  rosae  quasi  lilio  mistae  speciem 
gerunt ;  deinde  his  vicini  homines  fusci  et 
olivae  subsimiles  ;  tum  his  pulli ;  et  tandem 
sub  medio  cingulo  nigri  sunt. 

Distantia  tamen  eadem  a  sole  non  in 
unaquaque  zona  temperiem  caeli  quoque 
eandem  esse  facit.  Propterea  quod  montes 

B 

alti,  valles  patuli,  mare,  lacus  aut  fluvii 
magni,  natura  soli,  cultus  aut  asperitas  ter* 
rae,  venti  eodem  diu  spirantes,  temperiem 
cinguli  ejusdem  variam  reddunt.  Loca  alta 
et  montosa  pro  altitudine  eorum  gelida  sunt; 
mare,  cujus  temperies  mutationibus  caeli  aut 
tempestatibus  anni  parum  afficitur,  frigus 
septentrionale,  calorem  vero  zonae  australis 
bene  temperat.  Contra,  loca  mediterranea 
terrae  continentis,  septentrionem  versus  in¬ 
sulis,  aut  maritimis  frigidiora  ;  ad  austrum 
tamen  versus  multo  calidiora  sunt.  Montes 
longo  ordine  extenti,  sicut  Apennini  in  Ita¬ 
lia,  Taurus,  Caucasus  et  Xmaus  in  Asia, 
cursum  Aquilonis  ventorum  que  gelidorum 
dirumpendo,  regiones  subjacentes  ad  solem 
meridianum  spectantes  protegunt,  calidio- 
resque  reddunt ;  dum  juga  ipsa  nubibus  ca- 


DE  CAELI  EFFECTU. 


IX 


pita  condunt,  niveque  alta  induta  ventis 
frigora  horrida  longe  lateque  diffundunt, 

Soli  quoque  natura  et  cultus  temperiem 
regionum  quodammodo  afficiunt;  campi  ni¬ 
mirum  arenosi,  solis  radiis  multo  citius  cale» 
facti,  ventis  rebusque  vicinis  plus  caloris, 
quam  argillosi,  impertiunt.  Regiones  incul¬ 
tae  silvisque  crebris  umbratae  et  paludosae 
frigus  septentrionale  multo  magis  increscunt, 
calorem  autem  austrinum  melius  temperant, 
quam  silvis  nudae  et  aridae,  quibus  soli  adi¬ 
tus  semper  facilis  est. 

Nec  desunt  alia  haud  ita  pauca,  quae 
Caeli  Effectus  ad  formam  coloremque  homi¬ 
nis  afficiendum  varios  reddunt ;  de  illis  au¬ 
tem  postea  mentionem  faciemus.  Quae  jam 

memoravimus  satis  ostendere  sint,  quanto 
haec  locorum  propria  ad  hominis  naturam 

i 

et  colorem,  atque  tempestatum  etiam  caeli» 
que  conditionem  mutandum,  valeant. 

Ab  iis  rebus  generalem  esse  rationem 
caloris  atque  frigoris  patet,  quae  caelum  uni- 
versamque  similitudinem  gentium  ac  natio¬ 
num,  secundum  latitudinem  sive  septentri¬ 
onalem  sive  meridionalem,  praecipue  consti¬ 
tuit.  Illa  tamen  ratio  haud  minus  causis 
quibusdam  jam  supra  dictis  interdum  vari¬ 
atur. 

Faciem  gentilitiam  videmus  quibusdam 
certi  cujusdam  caeli  populis  adeo  commu¬ 
nem  esse,  et  diversi  ordinis  et  vitae  generis 
hominibus  unam  eandemque,  ut  vix  ad  ajiam 

causam  referri  possit.  Cujus  rei  pro  exem» 

\ 

pio  sint  Sinenses,  qui  aeque  ab  aliis  po« 
pulis  vultu  suo  quasi  complanato  dignos» 
cuntur,  ac  Europaei  facie  pulcherrima,  no¬ 
bili,  exquisito  partium  ejus  consensu  prae» 
dita ;  qualis,  ut  ait  Blumenbachius,  Anglis 
et  Majorcanis  communis  est» 

Neque  instrumento  multiplici,  nec  ope 
plurium  causarum  natura  suam  operam  per» 
ficere  solet  ;  philosophiae  igitur,  quae  sim¬ 
plicitate  naturam  imitaretur,  alienissimum 
est,  species  sive  diversitates  hominum  ita, 
ut  hodie  sint,  ab  Opifice  rerum  divino, 
principio  constitutas  esse,  proponere. 

Si  omnibus  cognitum  est,  vultus  dotes¬ 
que  animi  inter  homines  ejusdem  gentis  et 

inter  fratres  quidem  aut  sorores  iisdem  pa¬ 
rentibus  genitos  admodum  diversa  esse : 
nonne  licet  nobis  quoque  pro  certo  habere, 
ut  Dani,  Galli,  Turei,  aliique  populi  multo 
longius  inter  se  remoti,  eadem  stirpe  nati 
essent  ?  Si  illud  verum  est,  aequo  jure  con¬ 
cludere  licet  ut  gentes  terrarum  extimae, 

N 

quae  nihilo  magis  a  Tureis,  quam  hi  iterum 

% 

a  Danis  differunt,  ab  origine  eadem  oriren¬ 
tur  ;  et  progressione  latiore  tandem,  ut  uni¬ 
versum  genus  humanum,  a  polis  ad  cingulum 
orbis  medium  usque,  fonte  uno  eodemque 
enatum  esset. 

Praeterea  usu  discimus,  quanto  solum, 
regio,  caelumque,  animantium  naturam,  for¬ 
mam,  coloremque  afficiunt  atque  mutant ; 
cutem  hominis  sol  ardens  aestate  infuscat. 

hieme  tamen  frigus  subalbidam  et  roseam 

facit.  Aethiops  quidem  ipse  suum  ad  na« 

tum  colore  quasi  subalbido  est,  postquam 
% 

vero  luci  aerique  objectus  sensim  nigrescit. 

Quum  calor  aut  frigus  in  aliqua  regione 
praevalet,  eodem  modo  ille  aut  hoc  invicem 
colorem  perpetuum,  et  hominibus  peculia¬ 
rem  ibidem  constituit.  Caelum  frigidum, 
scilicet,  vultum  iis  subasperum  et  rubicundu¬ 
lum  facit;  contra  vero  calidum  et  nebulosum, 
corporis  constitutionem  relaxat,  vultumque 
pallidum  ac  valetudinarium  tempore  haud 
ita  longo  reddit.  Hinc  colore  roseo  sunt, 

qui  terras  cingulo  arctico  propinquas  ineo- 

% 

lunt,  magis  vero  magisque  colore  mutantur, 
quo  propius  ad  cingulum  orbis  medium  ac¬ 
cedunt,  ubi  tandem  nigrescunt. 

Nec  magis  quidem  zonas  populi  habitan» 
tis  diversas  color  variat  quam  vultus,  capi¬ 
tis,  vel  corporis  totius  forma  :  hujus  utique 
Patagones  atque  Lappones,  illius,  Afri  et 
Europaei  exempla  notissima  praebent. 

Haec  comprobarunt  satis  inquisitiones 
ab  acerrimis  rerum  naturae  scrutatoribus  in¬ 
stitutae  5  homines,  qui  sive  domi  inopia  re¬ 
rum,  sive  agros  capiendi  praedandique  cupi¬ 
ditate,  sive  causa  negotiandi  peregrinantur* 
et  deinde  reliquum  vitae  ibidem  consumunt, 
non  solum  mutationem  caeli,  valetudine  il¬ 
laesa,  ferre,  verum  seipsos .  etiam  indigenis 
ita  assimilare,  ut  alii  aliis  vix  dignosci  pos¬ 
sint. 


DE  CAELI  EFFECTU, 


-a  W» 
1  ( 

Experientia  vero  docemur  quantum  tem« 

#  • 

poris,  priusquam  maculae  fuscae,  quas  sol 
ardens  uno  quidem  die  colori  nitido  impertit, 
omnino  deleantur,  ne  cesse  fieri ;  cum  autem 
diu  permanserint,  vix  aut  ne  vix  quidem  de¬ 
lendae  sunt.  Sol  omnimodo  colorem  sum¬ 
mae  cutis  radiis  ejus  oppositae,  penitus  mu¬ 
tat  ;  neque  absurde  dictum  est,  nigritiam 
quarundam  gentium  maculae  quasi  amplae 
tribuendam  esse. 

De  Caeli  Effectu  in  homines  cingula 
orbis  diversa  habitantes,  Judaei  nobis  pro¬ 
fecto  exemplum  notabile  suppeditant.  Hic 
enim  populus  stirpe  eadem  ortus,  per  totum 
orbem  dissipatus,  sacerrimisque  institutioni¬ 
bus  interdictus,  quo  minus  se  in  connubia 
alienis  gentibus,  nationibusque  sociaret,  in- 


c 

digenas  inter  quos  fato  profugus  venerit,, 
colore,  vultus  significatione,  capitis  quidem 
et  corporis  forma,  refert :  in  Britannia,  ni¬ 
mirum,  et  Germania  candido,  in  Gallia 
fusco,  in  Hispania  et  Lusitania  pullo,  in 
Syria  et  Chaldea  olivo,  in  Arabia  Aegypto- 

t 

que  cupro  colore  indutus  est  ** 

Judaei  tamen  in  quibuscunque  terris 
vitam  degunt,  se  populum  peculiarem  mori¬ 
bus,  legibus,  institutisque  esse  ostendunt, 
neque  colorem  indigenarum,  nisi  post  multa 
secula,  adipiscuntur  j  tandem  vero  iis  color 
summae  cutis  idem  ac  indigenis  ipsis  est* 

_  '  Y  f  r.'t  ■  i  s  » 

Recentius  clariusque  forsan  exemplum 
dant  Angio- Americani ;  qui  paucis  annis 

-  *  Vide  Histoire  Naturelle  par  le  Comte  de  BufFon. 

antea  Britannis  ac  Germanis,  haud  dubie 
candidissimis  omnium  Europae  populorum, 
exorti,  seculi  tamen  .spatio,  colore,  vultu, 
moribusque  ita  sunt  mutati,  ut  a  majoribus 
plurimum  jam  nunc  discrepent.  Simulatque 
Britannus  in  Americani  se  recipit,  omnes 
incolarum  vultus  pallore,  flavedine,  ac  mol¬ 
litie  inter  se  commistis  imbutos,  extemplo 

conspicit ;  quem  colorem  quidem  peculia- 

\ 

rem,  cui  Americanus  ipse  magis  consuetus, 
quam  Europaeus,  vix  animadvertit.  Ex  his 
vero,  qui  Australes  provincias  incolunt,  multo 
magis  quam  septentrionales,  mutati  sunt. 

Vulgus  quoque  labori  consuetum,  caelo  soli- 

■ 

que  inter  vitae  negotia  adeunda  objectum, 
saturiore  colore,  quam  exculti  et  urbani, 
inficitur  *. 

*  Vide  Dr  SmitlVs  Essay  on  the  causes  and  variety  o£ 

s 

the  Human  Species, 

Illi  praeterea,  qui  ex  Anglis  parentibus 
apud  Insulas  Antillas  exorti  sunt,  temporis 
progressu  colorem  Britannicum  vultusque 
significationem  ex  toto  commutant ;  os  ma¬ 
lae,  nimirum  prominere,  oculique  altius 
infixi  esse  demum  incipiunt,  quae  indigenis 
ipsis  propria  sunt “  His  equidem,”  ait 
Blumenbachius,  “  tam  constans  et  fallere 
“  nescius,  austrum  quasi  spirans  vultus  et 
“  color,  maxime  quoque  comae  et  arden- 
“  tium  quasi  oculorum  est,  ut  et  nitidissi- 
tc  mae  ceteroquin  .et  pulcherrimae  feminae 
66  facile  eo  charactere  peculiari  ab  aliis,  etiam 
“  si  consanguineae  earum  fuerint  sed  in  Eu- 
“  ropa  natae,  distinguantur  t.  ”  De  hac 

*  Vide  History  of  Jamaica,  Vol.  II.  pag.  261. 

t  Vide  BIumenbach,  De  generis  humani  varietate  na« 

re  ita  scribit  Hawkesworthius :  If  two 

c<  natives  of  England  marry  in  their  own 
66  country,  and  afterwards  remove  to  our 
“  settlements  in  the  West  Indies,  the  chil- 
<c  dren  that  are  conceived  and  born  there 
u  will  liave  the  complexion  and  cast  of 
“  countenance  that  distinguish  the  Creole  ; 
cc  and  if  they  return,  the  children  conceivr 
“  ed  and  born  afterwards  will  have  no  sucli 
“  characteristics 

Gentes  vero  quae  tantum  pro  colonis 
unius  ejusdemque  stirpis  habentur3  videmus5 
diverso  sub  caelo  diversam  quoque  faciem 
gentilitiam  sibi  contraxisse.  Pannones  ad 
eandem  cum  Lapponibus  stirpem  primitivam 

*  Vide  Hawkesworth’s  collection  of  Voyages,  Vol. 
TIL  p.  374. 

referuntur ;  hi  autem  ultimo  sub  septentri¬ 
one  faciem  induerunt  borealibus  maxime 
gentibus  familiarem,  cum  isti  contra  in  tem¬ 
perata  zona  et  Graeciae  ac  Turciae  vicinia 
elegantiorem  faciei  formam  nacti  sint  #. 

Has  mutationes  non  ad  gentes  alias 
aliis  connubio  et  legibus  junctas  foedereque 
sociatas  esse  referendas,  cuivis  rem  acriter 
scrutanti  patebit*  Nec  enim  Judaei  nec 
Anglo- Americani,  nec  etiam  Europaei,  qui 
sedes  Antillis  suas  mutarunt,  se  nuptiis  cum 
indigenis  regionum  alienarum,  ad  quas  vene¬ 
rint,  sociare  consuerunt.  Hinc,  caeli  dif¬ 
ferentiae  solummodo  mutationes  inter  homi¬ 
nes  attribuendae  sunt. 


*  Blumenbach, 

Effectus  Caeli  conditione  barbara  dete¬ 
riores,  cultu  vero  et  agricultura  meliores, 
redduntur.  Artes  enim  ingenuae,  cultus, 
jura  et  leges,  lento  sed  constanti  gradu  se 
inter  homines  late  diffundunt  $  pari  etiam 
gradatione  aer  tanto  salubrior  fit,  quanto 
magis  cultus  terrae  in  usum  venerit.  Ra¬ 
tioni  vitae  et  moribus  quoque,  varietates 
haud  paucae  generis  humani,  debitae  sunt. 
'Fota  quidem  vultus  forma,  quae  ope  mus¬ 
culorum  animo  servientium  omnes  motus 
affectusque  animi  indicat,  non  temperari 
solum,  verum  etiam  societatis  conditione 
constitui  videtur. 

Illa  oris  mutatio,  causis  jam  dictis  illata, 
conditione  diuturna,  perpetua  fit,  atque  ad 

posteros  eodem  modo,  ac  caeterae  dotes, 
quas  natura  dederit,  transfertur. 

Rationem  vero  reddere  cur  hoc  caelum 
hanc,  illud  illam  faciem  gentilitiam  effingat, 
difficillimum  videtur ;  et  tamen  acutissimi 
viri  in  explicanda  diversarum  gentium  facie 
id  Lentarunt,  ut  eximius  Kantius  in  Mongo* 
lica ingeniosusque  Volneius  in  Aethio¬ 
pica  f. 

Ad  effectus  frigoris  vehementissimi  ani¬ 
mum  paulisper  intendemus.  Hoc  quidem 
oculos  contrahit,  supercilia  demittit,  genas 
attollit,  maxillis  coeuntibus  vultum  latiorem 

*  In  Engei  Philosoph  fiir  die  welt,  T.  II.  p.  1 46. 
f  Voyage  en  Syrie  et  en  Egypte,  T.  I,  p,  74. 

brevioremque  reddit \  quae  omnia  demum 
Europae  septentrionalium  incolarum  propria 
fiunt. 

^  '  '  ' 

Jamdudum  vero  observatum  fuit,  vultus 

1  .  ■  *  * 

Aethiopici  conformationem  penitus  similem 

esse  contractioni,  quae  Europaei  faciei, 
splendida  luce  aestuque  vehementi  percussae 
accidere  solet.  Itaque  supercilia  deorsum 
summaeque  genae  sursum  collocari,  et  os 
quoque  prominere  videtur.  Ex  iis  omnibus 
nonne  merito  nobis  inferre  licet,  hanc  con¬ 
tractionem,  quae  in  fervidis  indefensisque 

Aethiopiae  regionibus  perpetuo  occurrit,  ea- 
-  .  -  .  » 
rum  incolarum  faciei  propriam  formam  tan¬ 
dem  fieri  ? 

Caelum  quoque  crines  non  solum  homi¬ 
num  sed  etiam  animalium  omnium  eviden¬ 
tissime  afficit,  coloremque  eorum  quodam¬ 
modo  mutat.  Comae  enim  plerumque  sum¬ 
mae  cutis  colorem  imitantur  ;  quod  radicem 
suos  sub  cute  demittunt,  mucoque  ilio,  qui 
Summum  corpus  suo  inficit  colore,  nutriun¬ 
tur  ;  partimque  fortasse  calore  externo,  par- 
tim’  etiam  natura  propria  humoris,  qui  iis 
nutrimentum  dat,  crispantur. 

Nequaquam  facile  est  intellectu,  qua 
ratione  variae  terrae  caelique  genus  huma¬ 
num  colore  alio  atque  alio  suffundant.  Veri 
tamen  simile  est  colorem  cutis,  sanguinisque 
saturiorem  fore,  prout  aer  ardentior  radiique 
solis  intensiores  sunt;  aut  contra,  minorem. 
“  Causam  equidem,”  inquit  Blumenbachius, 

“  proximam  adusti  aut  fusci  coloris  exter- 
££  norum  cutis  integumentorum,  in  abun- 
“  dante  carbonaceo  corporis  humani  ele- 
“  mento  quaerendam  censeo,  quod  cum  hy- 
“  drogenio  per  corium  excernitur,  oxygenii 
“  vero  atmosphaerici  accessu  praecipitatum 
16  Malpigliiano  muco  infigitur. 


FINIS. 


Excudebat  C.  Stewart. 


